Quidam miles, Ærderadus nomine, dedit Deo et huic loco quartam partem æcclesiæ Sancti Leodegarii martyris, scilicet presbyteratum, offerendam, cimiterium et decimum, simulque omnia quod in prædicta æcclesia videbatur habere, perpetualiter ex toto usque ad inquirendum; laudante et consentiente uxore ejus, necnon filii eorum Bernardus et Jocerannus. Fecit autem hoc donum pro salute animæ suæ et uxoris, et filiorum suorum et omnium antecessorum suorum: quando vero ex hac vita migraverint, ipse vel uxor aut filii ejus, si asportari se fecerint in hoc loco, honestissime sepeliantur. Pro hoc acceperunt autem in munere, Ærderadus et Bernardus filius ejus, a domno Hugone priore, quatuor libras denariorum. Testes: Antelmus monachus, Petrus monachus, Durannus Merolus, Rodulfus archipresbiter, Letaldus de Chaloe, Hugo del Paschet, Stephanus de Patriciaco.